রাত তখন অনেকটাই হয়েছে। শীতের রাতে রাস্তাও শুনশান। আচমকাই স্থানীয়রা দেখতে পান দুটি দাউ দাউ করে জ্বলছে। অথচ গাড়ি দুটির দরজা ভিতর থেকে বন্ধ। আশপাশে কারোর চিহ্নমাত্র নেই। ঘটনাকে ঘিরে রহস্য দানা বাঁধে। স্থানীয়দের অনেকেই এখানে রাতে রাস্তার ধারে পার্কিং করতে অভ্যস্ত। সেইমতো গতরাতেও দাঁড় করানো ছিল গাড়িগুলি। কীভাবে তাতে আগুন লাগল তা এখনও স্পষ্ট নয়। তবে অভিযোগ উঠছে, ইচ্ছাকৃতভাবে এই আগুন লাগানো হয়। স্থানীয়দের একাংশের অভিযোগ, রাতে এই পথে কার্যত দুষ্কৃতী-রাজ চলে। পুলিস সব জেনেও কোনও ব্যবস্থা নেয় না বলে দাবি বাসিন্দাদের। গাড়িতে আগুনের পিছনে ওই দুষ্কৃতীদেরই হাত রয়েছে বলে তাঁদের সন্দেহ।